laion/Wikipedia-Exotic huggingface dataset:
লরা ফার্স্ট

লরা ফার্স্ট (ইংরেজি: Laura Fürst; জন্ম: ২৪ এপ্রিল ১৯৯১) একজন ২.০ পয়েন্ট জার্মান হুইলচেয়ার বাস্কেটবল খেলোয়াড়। তিনি ১৯৯১ সালের ২৪ এপ্রিল মিউনিখে জন্মগ্রহণ করেছিলেন। লরা আরবিবি মিউনিখ দলের খেলার সাথে সাথে জার্মান জাতীয় হুইলচেয়ার বাস্কেটবল দলের প্রতিনিধিত্ব করে ২০১৪ মহিলা ওয়ার্ল্ড হুইলচেয়ার বাস্কেটবল চ্যাম্পিয়নশিপে রৌপ্য অর্জন করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০১৪ সালের কানাডাতে আইডাব্লুবিএফ ওয়ার্ল্ড চ্যাম্পিয়নশিপ, ২০১৬ সালের রিউ দি জানেইরু গ্রীষ্মের প্যারালিম্পিক তিনি সেখানে রৌপ্য পদক লাভ করেছিলেন। ২০১৮ সালে হামবুর্গ, আইডাব্লুবিএফ ওয়ার্ল্ড চ্যাম্পিয়নশিপ। "Laura Fürst" (German ভাষায়)। Rollstuhlbasketball München e.V। ১৪ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) "Wheelchair Basketball Germany"। www.paralympic.org। সংগ্রহের তারিখ ২০২০-০৭-১৮।
ফারজানা রাজা

ফারজানা রাজা একজন পাকিস্তানি মহিলা রাজনীতিবিদ, যে বেনজির আয় সহায়তা কর্মসূচির সভাপতি হিসেবে দায়িত্ব পালন করছেন। এছাড়া তিনি পাকিস্তান জাতীয় পরিষদের সদস্য ছিলেন। ফারজানা ১৯৭০ সালের ২ ফেব্রুয়ারি জন্মগ্রহণ করেন। তিনি পীর ইলাহি বক্স এর নাতনি। তিনি রাওয়ালপিন্ডির চাকলালা সরকারি বিদ্যালয়ে প্রাথমিক শিক্ষা এবং ভিকারুননিসা কলেজ থেকে মাধ্যমিক শিক্ষা শেষ করেন। তিনি ১৯৮৯ সালে পাঞ্জাব বিশ্ববিদ্যালয় থেকে স্নাতক ডিগ্রি অর্জন করেন। ২০০২ সালের পাকিস্তানের সাধারণ নির্বাচনে ফারজানা পাকিস্তান পিপলস পার্টির মনোনীত প্রার্থী হিসেবে পাঞ্জাব প্রাদেশিক পরিষদের সদস্য নির্বাচিত হন। তিনি সংরক্ষিত নারী আসনের সদস্য নির্বাচিত হয়েছিলেন। ২০০৮ সালের নির্বাচনে তিনি পাকিস্তান পিপলস পার্টির মনোনয়নে পাকিস্তান জাতীয় পরিষদের সদস্য নির্বাচিত হয়েছিলেন। তিনি সংরক্ষিত নারী আসনের জন্য সদস্য নির্বাচিত হয়েছিলেন। ২০০৮ সালে ফারজানা বেনজির আয় সহায়তা কর্মসূচির সভাপতি নির্বাচিত হন। ২০১২ সালে ফারজানা প্রধানমন্ত্রী ইউসুফ রাজা গিলানি ফেডারেল মন্ত্রিসভার দপ্তর বিহীন মন্ত্রী হন, তিনি ফেডারেল মন্ত্রীর মর্যাদা পেয়েছিলেন। রাজা পারভেজ আশরাফ প্রধানমন্ত্রী হলে তার মন্ত্রিসভাও তিনি দপ্তর বিহীন মন্ত্রী ছিলেন। "Farzana Raja"। DAWN.COM। ২৩ এপ্রিল ২০১৩। সংগ্রহের তারিখ ১১ ডিসেম্বর ২০১৭।  "Profile"। www.pap.gov.pk। Punjab Assembly। সংগ্রহের তারিখ ১১ ডিসেম্বর ২০১৭।  Khan, Iftikhar A. (৭ মার্চ ২০০৮)। "Three major parties short of two-thirds majority"। DAWN.COM। সংগ্রহের তারিখ ১১ ডিসেম্বর ২০১৭।  "BISP embezzlement case: NAB summons PPP's Farzana Raja"। www.pakistantoday.com.pk। সংগ্রহের তারিখ ১১ ডিসেম্বর ২০১৭।  "BISP embezzlement case: NAB summons PPP's Farzana Raja"। The Nation। ১২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৭।  Raza, Syed Irfan (১৭ এপ্রিল ২০১২)। "Four new ministers of state sworn in"। DAWN.COM। সংগ্রহের তারিখ ১১ ডিসেম্বর ২০১৭।  "Raja Pervaiz Ashraf elected prime minister, new cabinet sworn in"। DAWN.COM। ২২ জুন ২০১২। সংগ্রহের তারিখ ১১ ডিসেম্বর ২০১৭।
মায়া লিন্ডহোম

মায়া লিন্ডহোম (ইংরেজি: Maya Lindholm; জন্ম: ২০ ডিসেম্বর ১৯৯০) একজন ২.৫ পয়েন্ট জার্মান হুইলচেয়ার বাস্কেটবল খেলোয়াড়। মায়া জার্মান জাতীয় হুইলচেয়ার বাস্কেটবল দলের প্রতিনিধিত্ব করে ২০১২ সা্লের লন্ডন মহিলা গ্রীষ্মের প্যারালিম্পিকে স্বর্ণপদক লাভ করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০১১ সালের ইউরোপীয় দলগত খেতাব, ২০১৩ সালে ইউরোপীয় দলগত রানার্স-আপ এবং ২০১৬ সালের রিউ দি জানেইরু গ্রীষ্মের প্যারালিম্পিক তিনি সেখানে রৌপ্য পদক লাভ করেছিলেন। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন। "Annika Zeyen - Athletics | Paralympic Athlete Profile"। International Paralympic Committee (ইংরেজি ভাষায়)। সংগ্রহের তারিখ ২০২০-০৭-১৮।  "Wheelchair Basketball Germany"। www.paralympic.org। সংগ্রহের তারিখ ২০২০-০৭-১৮।
রাজ পথের রাজা

রাজ পথের রাজা ১৯৯৪ সালের বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নাদিম মাহমুদ। শ্রেষ্ঠাংশে অভিনয় করেছেন মান্না, শিল্পী, শাহনাজ, রাজীব সহ আরও অনেকে। চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়। মান্না শিল্পী শাহরুখ শাহ শাহনাজ রাজীব প্রবীর মিত্র শারমিন দিলদার নাসরিন বুড্ডা সারোয়ার ড্যানীরাজ রাজ পথের রাজা চলচ্চিত্রের গান রচনা করেছেন আহমেদ ইমতিয়াজ বুলবুল ও এনায়েত করিম। সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কন্ঠ দিয়েছেন রুনা লায়লা, শাকিলা জাফর, কনকচাঁপা, আগুন, শান্তা শ্রাবনী, রক্সি, আলম খন্দকার। "লাইব্রেরী শাখায় সংগ্রীহিত চলচ্চিত্রের তালিকা DVD.Total Collectionnew" (পিডিএফ)। সংগ্রহের তারিখ ২ আগস্ট ২০২০।  "ফিল্ম কালেকশন-এফডিসি" (পিডিএফ)। সংগ্রহের তারিখ ২ আগস্ট ২০২০।  "৫ বছর পর গুরু–শিষ্য"। প্রথম আলো। সংগ্রহের তারিখ ২ আগস্ট ২০২০।  "দীর্ঘ ৫ বছর পর গুরু–শিষ্য"। somoynews.tv (ইংরেজি ভাষায়)।  চলচ্চিত্র প্রবেশদ্বার বাংলাদেশ ফিল্ম আর্কাইভে রাজপথের রাজা
সূর্য্য তোরণ

সূর্য্য তোরণ হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ২১ নভেম্বর ১৯৫৮ সালে নবারুন চিত্র প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন, ছবি বিশ্বাস, তুলসী চক্রবর্তী এবং ভানু বন্দ্যোপাধ্যায়। উত্তম কুমার সুচিত্রা সেন ছবি বিশ্বাস তুলসী চক্রবর্তী ভানু বন্দ্যোপাধ্যায় কালী বন্দ্যোপাধ্যায় কমল মিত্র জহর রায় বিকাশ রায় অসিতবরণ মুখোপাধ্যায় গঙ্গাপদ বসু শোভা সেন কবিতা রায় সকল গানের গীতিকার গৌরী প্রসন্ন মজুমদার; সকল গানের সুরকার হেমন্ত মুখোপাধ্যায়। "Suryatoran (1958) - Hemanta Mukherjee" (ইংরেজি ভাষায়)। ১ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২০।  says, Avik। "Surya Toran (1958)-Bengali Movie – Calcutta Tube" (ইংরেজি ভাষায়)। সংগ্রহের তারিখ ২০২০-০৮-০২।  May 12, Shounak Ghosal | TNN |; 2015; Ist, 21:40। "New Town inspires Bengali film on 'Fountainhead' | Kolkata News - Times of India"। The Times of India (ইংরেজি ভাষায়)। সংগ্রহের তারিখ ২০২০-০৮-০২।  https://www.jiosaavn.com/album/suryato/XTzusQk-fi4_[স্থায়ীভাবে অকার্যকর সংযোগ] ইন্টারনেট মুভি ডেটাবেজে সূর্য্য তোরণ (ইংরেজি)
মাসুদ হিলালী

মোহাম্মদ মাসুদ হিলালী বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৩ আসনের সাবেক সংসদ সদস্য। মোহাম্মদ মাসুদ হিলালী কিশোরগঞ্জ জেলায় জন্মগ্রহণ করেন। মাসুদ হিলালী কিশোরগঞ্জ জেলা বিএনপির সাবেক সাধারণ সম্পাদক ও উপদেষ্টা। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৩ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কিশোরগঞ্জ-৩ আসন থেকে তিনি পরাজিত হয়েছিলেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কিশোরগঞ্জ-১ আসনে আলোচনায় মাসুদ হিলালী"। দৈনিক নয়াদিগন্ত। ২৭ অক্টোবর ২০১৮। ২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২০।  "মাসুদ হিলালী, আসন নং: ১৬৪, কিশোরগঞ্জ-৩, দল: বিএনপি (ধানের শীষ)"। দৈনিক প্রথম আলো। ২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২০।
আজমীর রাজ্য

১৯৫০ থেকে ১৯৫৬ সাল পর্যন্ত অজমের রাজ্য ছিল ভারতীয় ভূখণ্ডের অন্তর্গত একটি পৃথক রাজ্য। এই রাজ্যের রাজধানী ছিল অজমের। ১৯৪৭ সালের ১৫ অগস্ট পূর্বতন অজমের-মেরওয়াড়া প্রদেশটি একটি পৃথক প্রদেশ হিসেবেই ভারত অধিরাজ্যের অন্তর্ভুক্ত হয়। ১৯৫০ সালে এই প্রদেশটির নামকরণ হয় অজমের রাজ্য। সেই সময় এটি রাজস্থান রাজ্যের মধ্যে একটি ছিটমহল হিসেবে ছিল। ১৯৫৬ সালে রাজ্য পুনর্গঠন আইন কার্যকর হলে এই রাজ্যটি রাজস্থানের অন্তর্ভুক্ত হয়। ১৮১৮ সালে ব্রিটিশরা মারাঠাদের থেকে অজমের-মেরওয়াড়ার অঞ্চলটি কিনে নেয়। ব্রিটিশ ভারতের ব্রিটিশ নিয়ন্ত্রিত এই অজমের-মেরওয়াড়া প্রদেশটির ভূখণ্ড নিয়েই অজমের রাজ্য গঠিত হয়েছিল। ভারতের স্বাধীনতা অর্জনের পরে অজমের-মেরওয়াড়া ভারতীয় সংঘের একটি প্রদেশে পরিণত হয়। ১৯৫০ সালের ২৬ জানুয়ারি পর্যন্ত অজমের-মেরওয়াড়া ছিল একটি প্রদেশ। এর পর এটি অজমের রাজ্য নামে ভারতীয় প্রজাতন্ত্রের কেন্দ্রীয় সরকারের প্রত্যক্ষ শাসনাধীন "গ" শ্রেণিভুক্ত একটি রাজ্যের মর্যাদা পায়। ১৯৫৬ সালে ভারতের রাজ্যগুলির সীমানা পুনর্নির্ধারিত হয়। সেই বছর ১ নভেম্বর অজমের রাজ্য রাজস্থানের একটি জেলায় পরিণত হয়। পূর্বতন জয়পুর জেলার কিষণগড় মহকুমাটি এই নবগঠিত অজমের জেলার অন্তর্ভুক্ত হয়েছিল। শঙ্কর প্রসাদ, প্রথম মুখ্য কমিশনার, ১৯৪৭ থেকে ১৯৪৮ চন্দ্রকান্ত বলওয়ন্তরাও নগরকর, ১৯৪৮-১৯৫১ আনন্দ দত্তহয় পণ্ডিত, ১৯৫২ থেকে মার্চ ১৯৫৪ মোতি কে. কৃপালনি, মার্চ ১৯৫৪ থেকে ৩১ অক্টোবর, ১৯৫৬ ১৯৫২ সালের ২৪ মার্চ থেকে ১৯৫৬ সাল পর্যন্ত হরিভাউ উপাধ্যায় ছিলেন অজমের রাজ্যের মুখ্যমন্ত্রী। তিনিই এই রাজ্যের প্রথম ও শেষ মুখ্যমন্ত্রী। ১৯৫১ অজমের বিধানসভা নির্বাচন অজমেরের ইতিহাস Ajmer State : Chief Commissioners "States Reorganisation Act, 1956"। India Code Updated Acts। Ministry of Law and Justice, Government of India। ৩১ আগস্ট ১৯৫৬। পৃষ্ঠা section 9। সংগ্রহের তারিখ ১৬ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Census of India, 1961: Rajasthan Sharma, Nidhi (2000). Transition from Feudalism to Democracy, Jaipur: Aalekh Publishers, আইএসবিএন ৮১-৮৭৩৫৯-০৬-৪, pp.197–201,205–6
ডেমোপলিস টাইমস

দ্য ডেমোপলিস টাইমস একটি দৈনিক পত্রিকা যা আলাবামার ডেমোপলিস থেকে প্রকাশিত হয় যার বর্তমানে প্রায় ১৭০০ কপি করে প্রকাশিত হয়। পত্রিকাটির বর্তমান সম্পাদক হলেন রবার্ট ব্লেনকেনশিপ। ২০১৮ সালে, কাগজটি তার শ্রেণিতে সেরা ব্যবসায়ের গল্প বা কলামের জন্য দ্বিতীয় স্থান অর্জন সহ আলাবামা প্রেস অ্যাসোসিয়েশন থেকে ছয়টি পুরস্কার জিতেছে। উনবিংশ শতাব্দীর দুটি প্রতিদ্বন্দ্বী পত্রিকা: ডেমোপলিস এক্সপ্রেস (১৮৯৩) এবং ডেমোপলিস ডিসপ্যাচ (১৮৯৭) এর মধ্যকার প্রতিদ্বন্দ্বিতার মধ্যে দিয়ে কাগজটি প্রতিষ্ঠা হয়েছিল। ১৯০৫ সালে, দুটি দৈনিকই একদল বিনিয়োগকারী কিনেছিলেন এবং ১৯১০ সালের দিকে এস এস কর্নিশ এই কাগজটি সম্পাদনা শুরু করেছিলেন এবং তিনি খণ্ড-মালিক ছিলেন। তাঁর ক্যারিয়ারের শুরুর দিকে একটি সংক্ষিপ্ত বিরতি নিয়ে (যার সময় পত্রিকাটি সিএ ভারবেক সম্পাদনা করেছিলেন) কর্নিশ ১৯৩৬ সালে তাঁর মৃত্যুর আগ পর্যন্ত কাগজটির সাথে যুক্ত ছিলেন। তাঁর নেতৃত্বে এই পত্রিকাটি ১৯১৯ সালে তিন হাজার ডলার ব্যয়ে একটি লিওটাইপ প্রিন্টিংয়ে যায়। ১৯৩০ সালে, সাময়িকীটি চালানোর তিনি তার জামাতা বেন জর্জকে মারেঙ্গো কাউন্টিতে ফিরে যাওয়ার জন্য বলেছিলেন। সেই সময়, জর্জের কোনও সংবাদপত্রের অভিজ্ঞতা ছিল না এবং তিনি সেখানে লিনোটাইপ সম্পাদক হিসাবে কাজ শুরু করেছিলেন। পত্রিকাটি ১৯৩৬ সালে জর্জ এবং তার স্ত্রী এলিজাবেথের কাছে বিক্রি হয়েছিল। ১৯৪১ সালে, সংবাদপত্রের বিল্ডিং এবং প্ল্যান্টটি আগুনে পুড়ে গিয়েছিল এবং আনুমানিক পনের হাজার ডলারের ক্ষতি হয়েছিল। ১৯৫৬ সালে সম্পাদক বেন জর্জ আলাবামা প্রেস অ্যাসোসিয়েশনের সভাপতি নির্বাচিত হন। তিনি এবং এলিজাবেথ ১৯৬৭ সালে এই পত্রিকাটি বিক্রি করেছিলেন। জেমস ক্যানন ২০০৮ সালে প্রকাশক হিসাবে মনোনীত হন। "Demopolis Times newspaper"। Mondo Times। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About Us"। The Demopolis Times। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "APA Better Newspaper Contest Award Winners Announced" (পিডিএফ)। Alabama Press Association। ২৫ মে ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Demopolis Newspaper Is Sold"। Montgomery Advertiser। Montgomery, Alabama। ১৯ অক্টোবর ১৯৬৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Back After Many Years"। Greensboro Watchman। Greensboro, Alabama। ৩০ মে ১৯১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "A Business Proposition"। Wilcox Progressive Era। Camden, Alabama। ৪ সেপ্টেম্বর ১৯১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Spring Pilgrimage to be held this weekend"। Demopolis Times। ৮ এপ্রিল ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Demopolis Times Is Plant Destroyed by FIre"। The Montgomery Advertiser। Montgomery, Alabama। ১৭ জুলাই ১৯৪১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Mobile Greets Alabama Editors and Wives"। The Montgomery Advertiser। Montgomery, Alabama। ৫ আগস্ট ১৯৫৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cannon Publisher of 'The Demopolis Times'"। Montgomery Advertiser। Montgomery, Alabama। ২৬ জুন ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আলমগীর হোসেন

আলমগীর হোসেন বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৩ আসনের সাবেক সংসদ সদস্য। আলমগীর হোসেন কিশোরগঞ্জ জেলায় জন্মগ্রহণ করেন। তার স্ত্রী রাবেয়া আক্তার খানম। তার ছেলে শিবলু আলমগীর হোসেন। আলমগীর হোসেন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কিশোরগঞ্জ-৩ আসন থেকে সংসদ সদস্য নির্বাচিত হন। তিনি মৃত্যুবরণ করেছেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "আওয়ামী লীগে সৈয়দ আশরাফ বিএনপিতে একাধিক"। দৈনিক যায়যায়দিন। ১৪ অক্টোবর ২০১৮। ২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২০।
বারখাইন জামেয়া জমহুরিয়া ফাজিল মাদ্রাসা

বারখাইন জামেয়া জমহুরিয়া কামিল মাদ্রাসা বাংলাদেশের আনোয়ারার একটি আলিয়া মাদ্রাসা। মাদ্রাসাটি চট্টগ্রাম জেলার আনোয়ারা উপজেলার অন্তর্গত বারখাইন ইউনিয়নে অবস্থিত। বারখাইন গ্রামে অবস্থিত বলেই মাদ্রাসাটি বারখাইন মাদ্রাসা নামে পরিচিতি লাভ করেছে। মাদ্রাসাটি ইসলামি শিক্ষার প্রসারের জন্য ১৯৭৪ সালে যাত্রা শুরু করে। স্থানীয়দের সার্বিক সহযোগিতায় উক্ত মাদ্রাসাটি ১৯৭৪ সালে স্থাপিত হয়ে, ১৯৭৫ সালে বাংলাদেশ মাদ্রাসা শিক্ষা বোর্ড কর্তৃক দাখিল পর্যায়ে স্বীকৃতি লাভ করে। বর্তমান অধ্যক্ষের উদ্যোগে মাদ্রাসা পরিচালনা সংঘ ও স্থানীয়দের সহায়তায় ১৯৯৬ সালে বাংলাদেশ মাদ্রাসা বোর্ড কর্তৃক আলিম পর্যায়ে স্বীকৃতি লাভ করে। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক আলিয়া মাদ্রাসার ফাজিল (স্নাতক ডিগ্রি) ৩ বছর এবং কামিল (স্নাতকোত্তর) ২ বছর মোট ৫ বছরের কোর্স চালু হয় এবং বাংলাদেশের ১,০৮৬টি ফাজিল মাদ্রাসার সঙ্গে এই মাদ্রাসাও ইসলামী বিশ্ববিদ্যালয় কুষ্টিয়ার অধিভুক্ত লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হয় এবং আলিয়া মাদ্রাসাসমূহ সেখানে স্থানান্তরিত করা হয়। এ প্রতিষ্ঠান শিক্ষা-মন্ত্রণালয় আয়োজিত জাতীয় শিক্ষা সপ্তাহ ২০১৬ সালে উপজেলা পর্যায়ে শ্রেষ্ঠ শিক্ষাপ্রতিষ্ঠান হিসেবে স্বীকৃতি লাভ করে। ১৯৮০ সালে মাদ্রাসাটি দাখিল স্তরে এমপিওভুক্ত হয়। পরবর্তীতে ২০০১ সালে আলিম এমপিওভুক্ত হয়। এ প্রতিষ্ঠানে একটা খোলা প্রাঙ্গণ, একটি মসজিদ, একটি পুকুর, একটি আইটি কক্ষ, একটি গ্রন্থাগার ও ছাত্রদের জন্য একটি ছাত্রাবাস রয়েছে। এ প্রতিষ্ঠানটিতে ২১ জন শিক্ষক-শিক্ষিকা ও ৩ জন কর্মকর্তা-কর্মচারী রয়েছেন। এ প্রতিষ্ঠানে শিক্ষার্থীর সংখ্যা ৯৪৮ জন (২০২০)। এ প্রতিষ্ঠান থেকে সারা বছর জেডিসি, দাখিল, আলিম ও ফাজিল পাশ করে ছাত্র-ছাত্রীরা বিভিন্ন বিশ্ববিদ্যালয়ে ভর্তি হয়। "বারখাইন জামেয়া জমহুরিয়া ফাযিল মাদরাসা, গ্রামঃ পশ্চিম বারখাইন, ডাকঘরঃ ঝিওরী, থানা/উপজেলাঃ আনোয়ারা, জেলাঃ চট্টগ্রাম, Chittagong (2020)"। www.findglocal.com। সংগ্রহের তারিখ ২০২০-০৮-০৩।  "আলিয়া মাদরাসার উৎপত্তি ও ক্রমবিকাশ"। lekhapora24.net। ২০২১-০৮-১৬ তারিখে মূল থেকে আর্কাইভ করা। সংগ্রহের তারিখ ২০২১-০৮-১৭।  "মাদ্রাসা শিক্ষার উন্নয়নে প্রত্যাশা"। SAMAKAL (ইংরেজি ভাষায়)। ২০২১-০৬-১০ তারিখে মূল থেকে আর্কাইভ করা। সংগ্রহের তারিখ ২০২১-০৬-১০।
কারি স্টোন নকশা পুরস্কার

কারি স্টোন নকশা পুরস্কার যুক্তরাষ্ট্রের অরেগনের বেন্ডভিত্তিক কারি স্টোন ফাউন্ডেশন কর্তৃক প্রদত্ত একটি পুরস্কার। মানবহিতৈষী উদ্ভাবনী প্রকৌশলী নকশা প্রণয়নের জন্য এই পুরস্কারটি প্রদান করা হয়। পুরস্কারটি কোনো বাধা ছাড়াই বিভিন্ন মাত্রার প্রকৌশলীদের প্রদান করা হয়। স্থাপত্য, নগর পরিকল্পনা, জনসংযোগ, পণ্যের নকশা এবং ঐতিহ্যের পৃষ্ঠপোষকতা প্রভৃতি ক্ষেত্রে কাজ করা মানুষেরা পুরস্কার অর্জন করেন। বার্ষিক এক থেকে পাঁচজনকে এই পুরস্কার প্রদত্ত হয়। “সামাজিক জীবনমান উন্নয়নে অবদান রাখা প্রকল্পসমূহকে বৈশ্বিকভাবে তুলে ধরা, সম্মান জানানো এবং পুরস্কৃত করার লক্ষ্যে” কারি স্টোন পুরস্কার প্রদান করা হয়। পুরস্কার প্রদানের জন্য প্রাথমিকভাবে নেতৃস্থানীয় ব্যক্তিদের সম্প্রদায় বৈশ্বিকভাবে মানবহিতৈষী ও সামাজিক উন্নয়নমূলক কয়েকটি প্রকল্পকে মনোনয়ন দেয়। বছরভিত্তিক নির্বাচিত বিচারকমণ্ডলী পুরস্কারের জন্য চূড়ান্তভাবে নির্বাচিত করে থাকে। অদ্যাবধি জনকল্যাণমূলক নকশা আন্দোলনের মধ্য থেকে ২০০ এর অধিক নকশা এবং নেতৃত্বকে পুরস্কারের জন্য মনোনীত করা হয়েছে। ২০০৮ থেকে ২০১৭ সাল পর্যন্ত ২৬ জন বিজয়ী সর্বোচ্চ ১,০০,০০০ মার্কিন ডলার অর্থমূল্যের পুরস্কার লাভ করেছেন। কারি স্টোন পুরস্কার বিজয়ীদের অন্তর্ভুক্ত হলো: Times, Los Angeles। "In Chicago, an ambitious biennial for architecture banishes the stars and anoints a new generation"। latimes.com। সংগ্রহের তারিখ ২০১৬-০৪-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "What is the Curry Stone Design Prize? - Curry Stone Design Prize"। Curry Stone Design Prize (ইংরেজি ভাষায়)। ২০১৬-০৪-২২ তারিখে মূল থেকে আর্কাইভ করা। সংগ্রহের তারিখ ২০১৬-০৪-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Winners Archive - Curry Stone Design Prize"। Curry Stone Design Prize (ইংরেজি ভাষায়)। ২০১৬-০৫-০৯ তারিখে মূল থেকে আর্কাইভ করা। সংগ্রহের তারিখ ২০১৬-০৪-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Curry Stone Design Prize: Design With a Mission"। The Huffington Post। ২০১১-১১-০৩। সংগ্রহের তারিখ ২০১৬-০৪-২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কারি স্টোন ফাউন্ডেশন

কারি স্টোন ফাউন্ডেশন যুক্তরাষ্ট্রের অরেগন অঙ্গরাজ্যের বেন্ড শহর ভিত্তিক একটি বেসরকারি প্রতিষ্ঠান। ক্লিফ কারি ও ডিলাইট স্টোন ২০০৭ সালে মিলিতভাবে এটি প্রতিষ্ঠা করেন। কারি স্টোন ফাউন্ডেশন প্রধানত সুস্থ সমাজ গঠনে কোনো উদ্ভাবনী কাজ করা ব্যক্তি বা প্রতিষ্ঠানকে সহায়তা করে থাকে। ২০০৭ সালে প্রতিষ্ঠার পর থেকে কারি স্টোন ফাউন্ডেশন আশ্রয়ণ, স্বাস্থ্যসেবা, নির্মল বায়ু, পরিষ্কার পানি, নিরাপদ খাদ্য, শিক্ষা ও শান্তির লক্ষ্যে বিভিন্ন প্রকল্পে সহায়তা করে আসছে। কারি স্টোন ফাউন্ডেশন অটিস্টিক শিশুদের স্নায়বিক বৈকল্য নিরসন, শিক্ষার অগ্রগতি এবং আচরণগত উন্নয়নের জন্য ছিকুং স্নায়বিক প্রশিক্ষণ কেন্দ্রকে এবং পরমাকালচার ব্যবস্থায় মনোযোগী হওয়ার লক্ষ্যে কাজ করা ইএটি প্রকল্পে সহায়তা প্রদান করে। এছাড়া প্রকৌশল ও স্থাপত্য নকশার মাধ্যমে উন্নত বিশ্ব নির্মাণে কাজ করা ব্যক্তি ও প্রতিষ্ঠানের সহায়তা ও স্বীকৃতি স্বরূপ কারি স্টোন নকশা পুরস্কার প্রদানের জন্য এই ফাউন্ডেশন পরিচিতি লাভ করে। "Curry Stone Foundation"। Currystone.org। ২০১৬-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৪-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Curry Stone Foundation"। Currystone.org। ২০১৬-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৪-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শাহলা আতা

শাহলা আতা একজন আফগান রাজনীতিবিদ ও কংগ্রেস উইমেন্স। ২০০৯ আফগানিস্তান রাষ্ট্রপতি নির্বাচনে যে দুইজন নারী প্রার্থী ছিল তার মধ্যে তিনি ছিলেন একজন। তিনি ডিমান্নোকে দেওয়া সাক্ষাৎকারে বলেছিলেন যে, তিনি এবং তার পরিবার যুক্তরাষ্ট্রে ১৮ বছর ধরে বসবাস করেছেন। রাজনীতিবিদ আসার আগে আতা ছিলেন একজন নিবন্ধিত নার্স এবং প্রশিক্ষিত মনোবিজ্ঞানী। ২০০৫ সালে আফগান জাতীয় আইনসভার নিম্ন কক্ষ হাউস অব পিপলসের সদস্য নির্বাচিত হন, তিনি কাবুলের প্রতিনিধিত্ব করেন এবং জেরগা-এর মাদকদ্রব্যের জন্য মনিটরিং কমিশনের সদস্য ছিলেন। ২০০৯ সালের আফগানিস্তানের প্রেসিডেন্ট নির্বাচনে যে দুইজন নারী প্রার্থী ছিল শাহলা আতা হলেন তাদের একজন, অপর নারী প্রার্থী ছিলেন ফ্রোজান ফানা। তিনি বত্রিশ জন প্রার্থীর মধ্যে ১৪তম স্থান অর্জন করেন এবং ভোট পেয়েছিলেন ১১৪১২টি। রাষ্ট্রপতি নির্বাচনের প্রচারাভিযানের সময় তিনি বলেন, যদি তিনি নির্বাচিত হন, তবে তিনি ১৯৭০-এর দশকের রাষ্ট্রপতি মোহাম্মদ দাউদ খানের নীতিগুলি বহন করবেন। ২০১৫ সালের ১২ মার্চ আতার প্রাণহীন দেহটি তার বাড়িতে আবিষ্কার করা হয়েছিল এবং কাবুল পুলিশ বিভাগের ফৌজদারি শাখা তদন্ত শুরু করেছে।
ডাব্লিউসিডাব্লিউ উইমেন্স ক্রুজারওয়েট চ্যাম্পিয়নশিপ

দ্য ডাব্লিউসিডাব্লিউ উইমেন্স ক্রুজারওয়েট চ্যাম্পিয়নশিপ (বাংলাঃ ডাব্লিউসিডাব্লিউ হালকা ওজনশ্রেনীর মহিলা শিরোপা) বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ) কর্তৃক হালকা ওজনশ্রেনীর মহিলা কুস্তিগিরদের জন্য প্রবর্তিত একক শিরোপা ছিল। জাপানের মহিলাদের কুস্তি সংস্থা জিএইএ জাপান-এর সাথে যৌথ উদ্যোগে ডাব্লিউসিডাব্লিউ এই শিরোপা প্রতিষ্ঠা করেছিল। ডাব্লিউসিডাব্লিউ মেইন ইভেন্ট অনুষ্ঠানের বর্ণনা অনুয়ায়ী শিরোপাটি অনূর্ধ্ব ১৩০ পাউন্ড ওজনের মহিলা কুস্তিগিরদের জন্য প্রবর্তিত হয়েছিল। শিরোপাটির উদ্বোধনী বিজয়ী নির্ধারণের জন্য ১৯৯৭ সালের ৩১ মার্চ হতে ৭ এপ্রিল পর্যন্ত ডাব্লিউসিডাব্লিউ মানডে নাইট্রোতে চার মহিলা কুস্তিগিরের একটি প্রতিযোগিতা হয়। প্রতিযোগিতার ফাইনাল ডাব্লিউসিডাব্লিউ মেইন ইভেন্টে হয়, এই প্রতিযোগিতার ফলাফল ডাব্লিউসিডাব্লিউ'র অন্যান্য টেলিভিশন অনুষ্ঠানে উল্লেখ করা হয়নি। তোশি উয়েমাতসু এই শিরোপার উদ্বোধনী বিজয়ী ছিলেন। ধারণা করা হয়, শিরোপাটি শুধুমাত্র জিএইএ জাপান-এর মহিলা প্রতিযোগিদের জন্য প্রতিষ্ঠা হয়েছিল। কারণ, শিরোপাটি ১৯৯৮ সালের প্রথম দিকে নিষ্ক্রিয় হয়ার আগে জাপানে এই শিরোপা রক্ষার লড়াই ও দুইবার হাতবদল হয়েছিল। শিরোপাটির ১১ মাসের ইতিহাসে, তিনজন শিরোপা ধারণ করেছেন। তোশি উয়েমাতসু ছিলেন উদ্বোধনী শিরোপা বিজয়ী। সুগার সাতো সবচেয়ে দীর্ঘ ১৯৫ দিন শিরোপা ধরে রাখেন। সর্বশেষ বিজয়ী ইয়োশিকো তামুরার সবচেয়ে কম ৬৩ দিন শিরোপা ধরে রেখেছিলেন। উয়েমাতসু ২২ বছর বয়সে সবচেয়ে বয়স্ক চ্যাম্পিয়ন, আর তামুরা ২১ বছর বয়সে শিরোপা জেতেন। পেশাদারি কুস্তি প্রবেশদ্বার ডাব্লিউসিডাব্লিউ ক্রুজারওয়েট ট্যাগ টিম চ্যাম্পিয়নশিপ ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ "WCW Title Tournaments"। ২০০৫-১০-০১ তারিখে মূল থেকে আর্কাইভ করা। সংগ্রহের তারিখ ২০০৬-০৬-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "This Week in the WCW for April 7, 1997"। সংগ্রহের তারিখ ২০০৭-০৬-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "PUROLOVE.com - Gaea Japan 1997 results (translated from original German)"। সংগ্রহের তারিখ ২০১২-০৭-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শার্ল দ্য গোল বিমানবন্দর

প্যারিস শার্ল দ্য গোল বিমানবন্দর (ফরাসি: Aéroport de Paris-Charles-de-Gaulle, আইএটিএ: সিডিজ, আইসিএও: এলএফপিজি) ফ্রান্সের বৃহত্তম আন্তর্জাতিক বিমানবন্দর এবং ইউরোপের দ্বিতীয় ব্যস্ততম বিমানবন্দর। ১৯৭৪ সালে খোলা হয়, এটি প্যারিসের উত্তর-পূর্বে ২৩ কিলোমিটার (১৪ মাইল) দূরে রোসি-এন-ফ্রান্সে অবস্থিত। রাষ্ট্রনায়ক শার্ল দ্য গোল (১৮৯০-১৯৭০) এর নামানুসারে বিমানবন্দরটির নামকরণ রাখা হয়। শার্ল দ্য গোল বিমানবন্দরটি ভাল দোয়াজ, সেন-সাঁ-দ্যনি এবং সেন-এ-মার্ন নামক একাধিক কম্যুনের মধ্যে অবস্থিত। এটি এয়ার ফ্রান্স বিমান পরিবহন সংস্থার প্রধান কেন্দ্র এবং অন্যান্য উত্তরাধিকারী বিমান সংস্থার জন্য একটি গন্তব্য (স্টার অ্যালায়েন্স, ওয়ানওয়াল্ড এবং স্কাইটিম থেকে), পাশাপাশি স্বল্প ব্যয়যুক্ত বিমান সংস্থা ইজিজেট, ভুয়েলিং এবং নরওয়েজিয়ান এয়ার শাটলের কেন্দ্রস্থল হিসাবে কাজ করে। বিমানবন্দরটি প্যারিস অ্যারোপোর্ট ব্র্যান্ডের অধীনে গ্রুপ এডিপি দ্বারা পরিচালিত হয়। ২০১৯ সালে, বিমানবন্দরটি প্রায় ৭ কোটি ৬১ লক্ষেরও বেশি যাত্রী এবং প্রায় ৪ লক্ষ ৯৮ হাজার উড়ান পরিচালনা করে, যা এটিকে যাত্রীসংখ্যার দিক থেকে বিশ্বের দশম ব্যস্ততম বিমানবন্দর এবং ইউরোপের দ্বিতীয় ব্যস্ততম বিমানবন্দরে (হিথ্রোর পরে) পরিণত করে। এছাড়াও শার্ল দ্য গোল ইউরোপীয় ইউনিয়নের মধ্যে ব্যস্ততম বিমানবন্দর। পণ্য পরিবহনের দিক থেকে বিমানবন্দরটি বিশ্বের দ্বাদশ ব্যস্ততম এবং ইউরোপের দ্বিতীয় ব্যস্ততম (ফ্রাঙ্কফুর্টের পরে); এখান দিয়ে ২০১২ সালে ২,১৫০,৯৫০ মেট্রিক টন মালামাল পরিবহন হয়েছিল। ২০১৭ সালের হিসাবে অনুযায়ী বিমানবন্দরটি বিশ্বের বেশিরভাগ দেশে সরাসরি বিমান পরিচালনা করে এবং এখানে বিশ্বের সর্বাধিক সংখ্যক বিমানসংস্থার শাখা কার্যালয় রয়েছে। ২০১৮ সালের ১২ই ফেব্রুয়ারি তারিখ থেকে মার্ক উয়ালা বিমানবন্দরের পরিচালক হিসেবে দায়িত্ব পালন করছেন। প্যারিস শার্ল দ্য গোল বিমানবন্দর ৩২.৩৮ বর্গকিলোমিটার (১২.৫০ বর্গ মাইল) এলাকা জুড়ে গড়ে উঠেছে। টার্মিনাল এবং ধাবনপথগুলি (রানওয়ে) গণনায় নিয়ে বিমানবন্দর অঞ্চলটি তিনটি দেপার্ত্যমঁ (জেলা) এবং ছয়টি কম্যুনের (শহর বা গ্রাম পর্যায়ের প্রশাসনিক বিভাগ) মধ্যে বিস্তৃত। টেমপ্লেট:AIP FR "Trafic de Paris Aéroport en hausse de 1,8 % en 2016, à 97,2 millions de passagers" (পিডিএফ) (French ভাষায়)। Aéroports de Paris SA। ১২ জানুয়ারি ২০১৭। ১৬ জানুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জানুয়ারি ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Preliminary world airport traffic rankings released"। aci.aero। ১৩ মার্চ ২০১৯। ১৭ মে ২০২০ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৯।  "Statistiques annuelles"। Union des aéroports Français। ২৯ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১২।  "Frankfurt and Paris CDG lead global analysis of airports in S17"। anna.aero (ইংরেজি ভাষায়)। ১৫ ফেব্রুয়ারি ২০১৭। ২৯ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২০।  আয়েরোপর দ্য পারি (Aéroports de Paris) (দাপ্তরিক ওয়েবসাইট) (ইংরেজি) আয়েরোপর দ্য পারি শার্ল দ্য গোল (উ্যনিওঁ দে জায়েরোপর ফ্রঁসে Union des Aéroports Français) (ফরাসি)